༄༅། །ཞི་རྒྱས་ལས་རྐྱང་གི་སྦྱིན་སྲེག་བཞུགས་སོ། །
༄༅། །ཨོཾ་ཨཱཿཧཱུྃ་ཧོཿཧཾ་ཀྵ དཔལ་ལྡན་བླ་མ་དམ་པ་དང་ཡེ་ཤེས་མེ་ལྕེ་འོད་རབ་གསལ་
ལ་ཕྱག་འཚལ་ལོ། །འདིར་རྡོ་རྗེ་སློབ་དཔོན་ནམ་ལས་ཀྱི་རྡོ་རྗེ་མཚན་ཉིད་དང་ལྡན་པ་དག །
ལས་སོ་སོ་བ་དང་ཐམས་ཅད་པའི་ཆོ་གའི་ངེས་པ་ཇི་སྙེད་པ་ལེགས་པར་རྟོགས་ནས། ཞི་
རྒྱས་འ
་ལས་རྐྱང་གི་སྦྱིན་སྲེག་བྱ་བར་འདོད་ན། དཀྱིལ་འཁོར་དང་གྲོང་ལ་སོགས་པའི་དབང་
ལྡན་དང་བྱང་དུ་ས་གཞི་དཀར་པོ་ལ་ཞི་བའི་ཐབ་ཟླུམ་པོ་ཁྲུ་གང་བ་དང་། རྒྱས་པའི་ཐབ་
གྲུ་བཞི་ཁྲུ་དོ་བ་མཆུ་ཁ་ཁྱེར་ཕྱི་རོལ་ཕྱོགས་མདོག་གི་མཐར་རེ་ཁྭ་གསུམ་ལ་སོགས་པ་
ལས་རབ་འབྱམས་སུ་བསྟན་པ་ལྟར་བྱ་ཞིང་། དེ་ཡང་དཀྱིལ་འཁོར་དང་འགྲེལ་པ་ན་རྡོ་རྗེ་
མེ་འོད་ལས་ཁྲུ་དོ་སྤངས་པར་རོ། །གང་གི་ཚེ་ནད་དང་གདོན་དང་སྡིག་པ་དང་བཀྲ་མི་
ཤེས་༌པ་༌དང༌ཉེས༌ལྟུང་ལ་སོགས་པ་བར་དུ་གཅོད་པ་རྣམས་ཞི་བར་འདོད་པ་དེའི་ཚེ་ཞི་
བའི་ལས་ལ་བསྟན་པའི་མཆོད་ཡོན་ཀུ་ཤ་དང་བཅས་པ་དང༌། ཙན་དན་དཀར་པོའི་བྱུག་
པ་དང༌། མེ་ཏོག་དཀར་པོ་དྲི་ཞིམ་པོ་དང་། བསིལ་བའི་བདུག་སྤོས་དང་། རྩི་མར་གྱི་སྣང་
གསལ་དང༌། འོ་མ་དང་འབྲས་ཆན་གྱི་ཞལ་ཟས་དང༌། སཱ་ལུ་མ་ཆག་པའི་འབྲས་བུ་དང་།
གོས་ཟུང་ལ་སོགས་པ་མཆོད་རྫས་གཞན་ཐམས་ཅད་དཀར་པོ་དང༌། ནྱ་གྲོ་དྷའི་ཕུར་བུ་
བཅུ་དང༌། ཨུ་དུམ་བཱ་ར་ལ་སོགས་པ་འོ་མ་ཅན་གྱི་ཡམ་ཤིང་སྲིད་དུ་ཁྲུ་ཕྱེད་པ་སྦོམས་སུ་
སོར་མོའི་ཚད་དེ། མཐེ་ཆུང་ལས་མི་ཕྲ་ཞིང་མཐེ་བོ་ལས་མི་སྦོམ་པ་ལྔ་བརྒྱ་བཞི་བཅུ་དང༌།
དུར་བ་འོ་མས་སྦགས་པའི་བསྲེག་རྫས་དང་། འོ་མ་ཅན་གྱི་བུད་ཤིང་དང་། མར་གྱི་ཉིང་
ཁུ་ཅི་མང་དང༌། དགང་གཟར་བླུགས་གཟར་ལ་སོགས་པ་ལེགས་པར་ཚོགས་ནས། སྤྱིར་
543

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
ཀར་ཀོ་ཊ་དང་སེང་གེའི་ཁྱིམ་དུ། ཁྱད་པར་སྦྱིན་ སྲེག་ཐུན་ཚོད་གཅིག་ཏུ་བྱེད་ན་སྐྱ་རིངས་
ཤར་བ་དང་ཐུན་ཕྱེད་གཅིག་ཏུ་བྱེད་ན། དེ་དང་དམར་རིངས་ནུབ་པ་ནས་བརྩམས་ཏེ་གོས་
དཀར་པོ་ལ་སོགས་པས་ཆས་སུ་ཞུགས་པའི་སློབ་དཔོན་ཐབ་ཁུང་གི་ལྷོར་སྐྱིལ་ཀྲུང་གིས་
འདུག་སྟེ། མེ་ལྷ་ལ་མངོན་དུ་ཕྱོགས་ཤིང་དཀྱིལ་འཁོར་གྱི་གཙོ་བོ་ལ་གཡོན་གྱི་ཕྱོགས་
པས་ལྷའི་རྣལ་འབྱོར་དང་བདུད་བསྲེག་པའི་མཐར་ཁྲོ་བོའི་རྒྱལ་པོར་བསྒོམས་པའི་ཕུར་
བུ་རྣམས་གནས་བཅུའི་གདུག་པ་རྣམས་ལ་སྔགས་དང་བཅས་པས་གདབ་ཅིང་བརྡུང་བའི་
སྔགས་དང་རྡོ་རྗེ་ཐོ་བས་བརྡུངས་ནས་དེ་རྣམས་བསྲུང་བའི་དོན་དུ་ཁྲོ་རྒྱལ་བཙུན་མོར་
བཅས་པ་རྣམས་སྔགས་ཀྱིས་བཀོད་དེ། བྲམ་ཟེའི་ཁྱིམ་ནས་བླངས་པའི་མེ་འོ་མ་ཅན་གྱི་
ཤིང་གིས་སྦར་ནས། ཨོཾ་ཨཱཿཧཱུྃ་ཏྲཿཕཊ། ཅེས་པ་དང་། ཀུ་ཤའི་རྩེ་མོས་མཆོད་ཡོན་གྱི་སྣོད་
ནས་དྲིའི་ཆུ་བླངས་པས་ཐབ་ཁུང་ཉེ་འཁོར་དང་བཅས་པ་དང་མཆོད་རྫས་དང་བསྲེག་རྫས་
དང་ཡམ་ཤིང་དང་དགང་བླུགས་ལ་སོགས་པ་ཐམས་ཅད་དང་རང་ལ་ཡང་བསང་གཏོར་
བྱ་ཞིང་མ་དག་པ་ཐམས་ཅད་ཤིན་ཏུ་ཡོངས་སུ་དག་པར་བསམ་མོ། །
དེ་ནས་ཐབ་ ཁུང་ དུ་ མཆོད་ སྦྱིན་གྱི་མེ་ལྷ་དང་ རང་ གི་སྙིང་ཁར་འདོད་ པའི་ མེ་ ལྷ་
གསལ་གདབ་པར་བྱ་སྟེ་གཉིས་ཀ་སྐུ་མདོག་དཀར་པོ་ཞལ་གཅིག་ཕྱག་བཞི་པ་གཡས་
གཉིས་ན་པད་མ་དང་ཤེལ་གྱི་བགྲང་ཕྲེང༌། གཡོན་གཉིས་ན་རིལ་བ་དང་དུང་འཛིན་ཅིང་
སྣང་བ་མཐའ་ཡས་ཀྱིས་དབུ་བརྒྱན་པ་ན་བཟའ་དཀར་པོ་ཅན་པད་ཟླ་ལ་ཞབས་གཉིས་
སྐྱིལ་ཀྲུང་གིས་བཞུགས་པ་ཟླ་བ་རྣམ་པར་དག་པའི་བདག་ཉིད་དུ་བསམ་པ་ལ་དེ་དག་གི་
ཐུགས་ཀ་ནས་འཕྲོས་པའི་འོད་ཟེར་གྱིས་བཀུག་པའི་རང་རང་གི་ཡེ་ཤེས་སེམས་དཔའ་
དང་རོ་མཉམ་དུ་བྱ་བའི་ཕྱིར། ༀ་ཨེ་ཧི་ཨེ་ཧི་མཧཱ་བྷུ་ཏཱ་དེ་བ་རི་ཥི་དྭི་ཛ་པད་མ་གྲི་ཧཱི་ཏཱ་ཡུ་
བྷཾ་མཧཱ་རསྨི་ཨ་སྨིན་སཾ་ནི་ཧི་ཏོ་བྷ་བ་བཛྲ་དྷ་ར་ཨཛྙཱ་པ་ཡ་ཏི་སྭཱཧཱ། ཞེས་པས་མཆོད་སྦྱིན་
544

ཀུན་མཁྱེན་རྟོན་པ་བཞི་ལྡན།
པོད་དགུ་པ།
ཞི་རྒྱས་ལས་རྐྱང་གི་སྦྱིན་སྲེག
གྱི་མེ་སྤྱན་དྲངས་ནས། ཛཿཧཱུྃ་བཾ་ཧོཿ ཞེས་པ་དང་། རྡོ་རྗེ་ལྕགས་ཀྱུ་ལ་སོགས་པའི་ཕྱག་
རྒྱས་དམ་ཚིག་པ་ལ་དགུག་གཞུག་བཅིང་དང་མཉེས་པར་བྱས་ཏེ་ཐབ་ཁུང་དུའོ།
།
དེ་ནས། ཨོཾ་སརྦ་པཱ་པཾ་ད་ཧ་ན་བཛྲ་ཨག་ནི་བཛྲ་སཧཱ་སརྦ་པཱ་པཾ་ད་ཧ་ད་ཧ་སྭཱཧཱ། ཞེས་
པས་འདོད་པའི་མེ་ལྷ་ཀུན་ཏུ་དགའ་བ་ཡེ་ཤེས་ཀྱི་མེ་སད་ཅིང་རྟོགས་པར་བྱས་ནས། ཛཿ
ཞེས་སོགས་ཀྱིས་སྙིང་གའི་དམ་ཚིག་པ་ལ་དགུག་གཞུག་བཅིང་དང་མཉེས་པར་
ཧཱུྃ་བཾ་ཧོཿ
བྱའོ། །དེ་ནས་དབུགས་ཕྱིར་འབྱུང་བ་དང་སྙིང་གའི་མེ་ལྷ་དེ་ཉིད་རྡོ་རྗེ་ཁུ་ཚུར་མཐེ་བོས་
མནན་པའི་ཕྱག་རྒྱས་ཐབ་ཁུང་དུ་པད་མའི་ལྟེ་བ་ལ་ཁྱབ་བྱེད་དུ་ཞུགས་པར་བྱ་སྟེ། དེ་ལྟར་
ཀུན་འགྲོ་ཡེ་ཤེས་སེམས་དཔའ་མཁའ་ཁྱབ་མཁའི་རྡོ་རྗེ་ཅན་ཡེ་ཤེས་མེ་ལྕེ་འོད་རབ་
གསལ་དེ་ཉིད་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོ་ཡིན་པའི་ཕྱིར་མཐར་ཐུག་གི་ལྷ་དང་
སྔགས་དང་རྒྱུད་དང་དཀྱིལ་འཁོར་དང་ཕྱག་རྒྱ་ཐམས་ཅད་འདུས་པའི་བདག་ཉིད་ཡིན་པ་
དྲན་པར་བྱའོ། །
དེ་ནས། ཨོཾ་བཛྲ་ཨ་ན་ལ་སརྦ་བྷ་ཏཱ་ན་ཛ་ལ་སདྡཱན་བྷསྨི་ཀུ་རུ་སརྦ་ཛ་ན་ཏུཥྛན་ཧཱུྃ་ཕཊ་
སྭཱཧཱ། ཞེས་པས་གཟའ་བདུན་གྱི་བདག་པོ་རྟ་བདུན་པའི་ཤིང་རྟ་ཅན་ཁྱིམ་བདག་གི་མེ་
གཟའ་བདུན་གྱི་ལྕེ་དང་ལྡན་པ་སྤྱན་དྲངས་ནས་མེ་གསུམ་ལྷན་ཅིག་བཞུགས་པར་བྱ་སྟེ།
དེ་ལྟར་མཆོད་སྦྱིན་གྱི་མེ་དང་ཁྱིམ་བདག་གི་མེ་ནི་ཀུན་རྫོབ་ཀྱི་མེ་དེ་ཁྱབ་པར་བྱ་བའོ། །
བདེན་པ་ཡེ་ཤེས་ཀྱི་མེ་ནི་དོན་དམ་པའི་མེ་མཐར་ཐུག་སྐྱབས་གནས་དང་མཆོད་ཡུལ་དང་
ཐོབ་བྱ་བླ་ན་མེད་པ་སྟེ་ཁྱབ་པར་བྱེད་པའོ། །
དེས་ན་སྦྱིན་སྲེག་ཐམས་ཅད་དེ་ཐོབ་པའི་དོན་དུ་བྱ་ཞིང་། གཞན་ཡང་ཡོན་གནས་དམ་
པ་གང་ཡིན་པ་དང་གང་ན་བཞུགས་པ་ཐམས་ཅད་མཆོད་ཡུལ་དུ་སྤྱན་དྲངས་ནས་དབང་དུ་
བྱ་བའི་བསམ་པས་རྡོ་རྗེ་དྲིལ་བུ་བཀྲོལ་ཞིང་། ཛཿཧཱུྃ་བཾ་ཧོ༔ ཞེས་པ་ཡང་བརྗོད་དོ། །དེ་
545

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
ནས། ཨོཾ་པྲ་ཝ་ར་ སད་ཀཱ་རཾ་མཧཱ་རསྨིན་ཨཎྷཾ་པྲ་ཏཱིཙྪ་སྭཱཧཱ། ཞེས་པས་མཆོད་ཡོན་ཕུལ་ནས།
ཨོྃ་བཛྲ། ཞེས་པའི་མཐར། གནྟུཾ། པུཉྫཾ། དྷཱུ་པཾ། པྲ་ཏི་པཾ། ནཻ་བེ་ཏྱཾ། ཨཀྵ་ཏཾ། ལཱ་སྱ། ཧཱ་ལྱཾ།
བཱ་ཏྱཾ། ནྲྀ་ཏྱཾ། གཱི་ཏཾ། ཀཱ་མཾ། ཞེས་པ་རྣམས་ལ། པྲ་ཏཱིཙྪ་སྭཱཧཱ། ཞེས་སོ་སོར་སྦྱར་ནས། མཆོད་
པ་རབ་འབྱམས་དབུལ་ཞིང་། གཞན་ཡང་གོས་ཟུང་དང་ནང་མཆོད་ལ་སོགས་པས་ཀྱང་
མཆོད་དེ། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །ཞེས་སོགས་དང་། ཕུང་
པོ་ཁམས་ཀྱི་ཡམ་ཤིང་སོགས། །བསྲེག་པ་ཐམས་ཅད་གསོལ་བ་གང་། །ཡེ་ཤེས་མེ་དེ་ལ་
ཕྱག་འཚལ། །ཞེས་པའམ། མཆོག་སྦྱིན་རྡོ་རྗེ་མཆོག་ཁྱོད་བདུད། །ཅེས་སོགས་བསྟོད་པ་
རྒྱས་བསྡུས་གང་ཡང་རུང་བ་དང་། གླིང་རྣམས་མུན་པས་ཁེབས་པ་སེལ་མཛད་ཅིང་། །
ཅེས་སོགས་ཀྱིས་བསྟོད་ནས། བྱང་ཆུབ་ཤིང་དང་དཔག་བསམ་ཤིང་དང་རིན་པོ་ཆེ་ལ་སོགས་
པ་འཇིག་རྟེན་ན་ཇི་སྙེད་ཡོད་པའི་མཆོད་རྫས་བཟང་དགུ་དང་།
དེ་ལས་ཀྱང་བྱེ་བ་ཕྲག་
འབུམ་ འགྱུར་ གྱིས་ ལྟག་ པ་ ཙམ་དུ་དངོས་ སུ་འབྱོར་བའི་མཆོད་རྫས་རྣམས་ བྱིན་གྱིས་
བརླབས་ཏེ་ཕུལ་བས་མཉེས་ནས་ཉེས་ལྟུང་ལ་སོགས་པ་སྒྲིབ་པ་གཉིས་ཀྱིས་བསྡུས་པའི་
འགལ་རྐྱེན་བར་ཆད་མི་མཐུན་ཕྱོགས་ཀུན་ཞི་བར་བསམ་ཞིང་ཞི་བར་གྱུར་ཅིག་སྙམ་པ་
དང་ཞི་བར་མཛད་དུ་གསོལ། ཞེས་རྩེ་གཅིག་ཏུ་གསོལ་བ་འདེབས་པའི་བསམ་པ་དང་
ལྡན་བཞིན་པས། ཨོཾ་ཨཱཿཧཱུྃ་ཧོཿཧཾ་ཀྵསྭཱཧཱ། ཞེས་པས་ཡམ་ཤིང་མར་གྱིས་སྦགས་པ་བརྒྱ་རྩ་
བརྒྱད་དང་། ༀ་ཧཱུཾ་སྭཱཧཱ། ཞེས་པས་དགང་གཟར་མར་གྱིས་བཀང་བའི་དགང་བླུགས་བརྒྱ་
རྩ་བརྒྱད་དམ་ ཅི་འབྱོར་བ་དང༌། དུར་བ་འོ་མས་སྦགས་པའི་བསྲེག་རྫས་བརྒྱ་རྩ་
བརྒྱད་དམ། ཇི་ལྟར་རིགས་པ་རྣམས་ཡོན་གནས་དམ་པ་རྣམས་ལ་དད་གུས་མཆོག་གི་
་པ་དང་། ཆེར་དུ་བྱ་བ་མཁའ་ཁྱབ་སེམས་ཅན་ལ་སྙིང་རྗེ་ཆེན་པོའི་བསམ་པ་དང་།
ཐམས་ཅད་རང་བཞིན་མེད་པ་རྨི་ལམ་ལྟ་བུར་རྟོགས་པའི་ཤེས་རབ་དང་ལྡན་པས་དབུལ་
བསམ་པ་ང
546

ཀུན་མཁྱེན་རྟོན་པ་བཞི་ལྡན།
པོད་དགུ་པ།
ཞི་རྒྱས་ལས་རྐྱང་གི་སྦྱིན་སྲེག
བར་བྱ་སྟེ། འདིར་ཁྱིམ་བདག་གི་མེ་ལྕེ་ནི་ཟླ་བའི་ལྕེ་ལའོ། །
སླར་ཡང༌། ཨོཾ་ཧཱུྃ་ཤྲཱི་ཧྲོ་ཧྲི་ཧྲཱི་ཧྲཱིཿསྭཱཧཱ། ཞེས་ པ་ ཡམ་ཤིང་ བརྒྱ་རྩ་བརྒྱད་ ཀྱི་མཐར་
དགང་བླུགས་བསྲེག་རྫས་སྔར་བཞིན་དབུལ་ཞིང་། ཨོཾ་ཨ་ཨཱ་ཨི་ཨཱི་རྀ་རཱྀ་ཨུ་ཨཱུ་ལྀ་ལཱྀ་ཨཻ་
ཨཱཿསྭཱཧཱ། ཞེས་པས་རྒྱལ་བ་ཡབ་ཡུམ་ཐམས་ཅད་ལ་ཡམ་ཤིང་བརྒྱ་རྩ་བརྒྱད་དང་། ༀ་ཨ་
མཐར་ཡང་
ཨཱ་ཨེ་ཨཻ་ཨར་ཨཱར་ཨོ་ཨོཾ་ཨལ་ཨཱལ་ཨཾ་ཨཿསྭཱཧཱ། ཞེས་པས་རྒྱལ་སྲས་ཡབ་ཡུམ་ཐམས་
ཅད་ལ་ཡམ་ཤིང་བརྒྱ་རྩ་བརྒྱད་དང༌། ཨོཾ་ཧ་ཧཱ་ཡ་ཡཱ་ར་རཱ་ཝ་ཝཱ་ལ་ལཱ་ཧཾ་ཧཱ་སྭཱཧཱ།
ཁྲོ་རྒྱལ་ཡབ་ཡུམ་ཐམས་ཅད་ལ་ཡམ་ཤིང་བརྒྱ་རྩ་བརྒྱད་དབུལ་ཞིང་དེ་རྣམས་སོ་སོའི་
པང་དགང་བླུགས་དང་བསྲེག་རྫ་ས་སྔར་བཞིན་དུ་དབུལ་བ་དང་སྔགས་རྣམས་ཀྱང་
ཞེས་པས་
སོ་སོར་བརྒྱ་རྩ་བརྒྱད་ཟློས་པ་དང་འཁོར་ན་གང་ཡོད་རྣམས་ཀྱིས་ཀྱང་བཟླས་པར་བྱ་སྟེ།
དེ་ལྟར་མཆོད་རྫས་གང་དང་གང་འབུལ་བ་དེ་དང་དེའི་དམིགས་རྐྱེན་ལ་བརྟེན་ནས་རྒྱ་
ཆེན་རབ་འབྱམས་ཕུན་སུམ་ཚོགས་པའི་མཆོད་རྫས་བཟང་དགུ་ཐམས་ཅད་ཡོན་གནས་
དམ་པ་རེ་རེ་ལ་ཡང་ཚད་མེད་ཅིང་དཔག་ཏུ་མེད་པ་གཞལ་དུ་མེད་པ་དུས་ཐམས་ཅད་དུ་རང་
གཞན་ཐམས་ཅད་ཀྱིས་དད་ཅིང་གུས་པས་འབུལ་བའི་བློའི་སྟོབས་དང་ཆུན་ཤིན་ཏུ་ཆེ་བ་
མན་ངག་ལྟར་བྱ་ཞིང་། སླར་ཡང་ ཕྱི་ནང་ གི་མཆོད་པས་མཆོད་ནས། འཇིག་རྟེན་དབང་
ཕྱུག་ཚངས་དབང་མགོན་གྱི་སྲས། །མེ་ལྷའི་རྒྱལ་པོ་ཌ་ཀིས་དབང་བསྐུར་བ། །ཤེས་རབ་
མཆོག་གིས་ཉོན་མོངས་ཐམས་ཅད་བསྲེག །འཛིན་བྱེད་མེ་ལྷ་ཉིད་ལ་རྣམ་པར་འདུད། །
ཚངས་པ་ འཇིག་རྟེན་མགོན་གྱི་སྲས། །མེ་ལྷའི་རྒྱལ་པོ་དྲང་སྲོང་མཆོག །འབྱུང་པོ་ཡོངས་
སུ་བསྐྱབ་པའི་ཕྱིར། །ཐུགས་རྗེའི་དབང་གིས་སྐུ་སྤྲུལ་པ། །ཉོན་མོངས་བསྲེག་པའི་ཤེས་
རབ་འོད། །བསྐལ་པའི་མེ་ལྟར་གཟི་བརྗིད་འབར། །མངོན་ཤེས་རྫུ་འཕྲུལ་ཞབས་དང་
547

ཇོ་ནང་དཔེ་ཚོགས།
སྤྱིའི་དེབ་ཞེ་གཉིས་པ།
ལྡན། །ཐབས་ཀྱིས་སྤྲུལ་པའི་ཐེག་པ་བཅིངས། །བདུད་རྩིའི་བཅུད་ལྡན་གན་དྷེ་བསྣམས། །
ཆོས་ཀྱི་བདུད་རྩི་ཡོངས་ལ་བསིལ། །ཉེས་པའི་སྐྱོན་བྲལ་ཚངས་པར་སྤྱོད། །འཇིག་རྟེན་
གནས་ཀྱང་མྱ་ངན་འདས། །ཞི་བ་བརྙེས་ཀྱང་ཐུགས་རྗེ་ཆེ། །དེ་བས་བསྟོད་དེ་ཕྱག་ཀྱང་
འཚལ། །ཞེས་པ་དང་། གང་ལ་ཐོག་མཐའ་དབུས་མེད་ཅེས་སོགས་སམ། རྣམ་པ་ཀུན་གྱི་
མཆོག་ལྡན་པའི། །སྐུ་ནི། ཞེས་སོགས་པའམ། རྣམ་པར་བཅས་ཀྱང་རྣམ་མེད་བཅོམ་ལྡན་
འདས་མ། ཞེས་སོགས་རྒྱས་བསྡུས་གང་མོས་དང་། གླིང་རྣམས་མུན་པས་ཁེབས་པ་སེལ་
མཛད་ཅིང་། །རྩི་ཤིང་མེ་ཏོག་འབྲས་སོགས་སྨིན་མཛད་ནས། །འགྲོ་མང་ཉེར་འཚོའི་རྟེན་
དུ་གང་གྱུར་པ། །གཟའ་བདུན་བདག་པོ་ཁྱིམ་བདག་མེ་ལ་བདུད། །ཅེས་པ་རྣམས་ཀྱིས་
མེ་གསུམ་ལ་རིམ་པ་ལྟར་བསྟོད་ཅིང༌། འཁོར་དང་བཅས་པ་རྣམས་ལ་གཏོར་མ་ཡང་ཕུལ་
ནས། བཀྲ་ཤིས་པར་བྱ་བའི་ཕྱིར་ཟན་དང་ཆུ་བཟུང་སྟེ། ཨོཾ་བྷུ་ར་བྷུ་བཿ༔སྭཱཧཱ། ན་མོ་དྷེ་བི་
བྷྱཿ༔ སྭ་སྟི་པྲ་ཛཱ་བྷྱཿ སྭ་ཏ་རཱ་ཛ་བྷྱཿ༔ སྭ་དྷཱ་བི་ཏྲི་བྷུ༔ ཨ་ལཾ་བྷུ་ཏེ་བྷྱཿ༔ བ་ཥཊ་ཨིན་ཏྲཱ་ཡ། ཞེས་
བརྗོད་ཅིང་ཟན་དང་ཆུ་ཕྱི་རོལ་ཏུ་གཏོར་རོ། །རྒྱས་པར་ནི། བཀྲ་ཤིས་དགེ་ལེགས་སམ།
སྟེང་ན་བྱང་ཆུབ་སེམས་དཔའ་གང་དག་ཅེས་སོགས་སམ་བཀྲ་ཤིས་ཀྱི་ཚིགས་བཅད་གཞན་
ཡང་གང་འོས་བརྗོད་ཅིང༌། བཀྲ་ཤིས་པའི་ཆོ་ག་རྒྱས་པར་བྱས་པའི་མཐར། བསང་གཏོར་
བྱས་ཏེ། སླར་ཡང་དཀྱིལ་འཁོར་གྱི་ཁང་པར་ཞུགས་ནས། ཨོཾ་ཨཱཿཧཱུྃ་ཀཱ་ཡ་ཝཱཀ་ཙིཏྟ་སྭ་བྷཱ་
ཝ་ཤུདྡྷ་སྭཱཧཱ། ཞེས་པས་མེ་ལྷ་རྣམས་ལ་ཡང་ཀུ་ཤའི་ཆུས་བསང་གཏོར་བྱས་ནས། མ་དག་
པའི་སྐྱོན་ཐམས་ཅད་བསལ་བར་བསམ་མོ། །
དེ་ནས། མ་འབྱོར་པ་དང་ཉམས་པ་དང་། །ཞེས་སོགས་ཀྱིས་བཟོད་པར་གསོལ་ཞིང་།
ཡི་གེ་བརྒྱ་པ་ཅི་མང་བཟླས་ཏེ། འདོད་པའི་དངོས་གྲུབ་ཞུས་ནས། ཨོཾ་ཛཿ གཙྪ་གཙྪ་མཧཱ་
རསྨི་སྭ་ས